Mann tilstod brann for tre uker siden: - Tilfeldig at dette huset ble forsøkt påtent da

STORE SKADER: Tomannsboligen i Ulstein er tydelig skadet i den påsatte brannen natt til søndag. Foto: Sunnmørsposten Olav Sindre Rise , NTB scanpix

Ordføreren: Ny brann i hus med 10 flyktning-barn var påsatt

For andre gang på tre uker er en tomannsbolig hvor 12 utenlandske statsborgere bor forsøkt påtent i Ulstein.

Oppdatert 25. oktober 2015

Artikkelen er over fire år gammel

Natt til søndag ble det for andre gang på tre uker rykket ut til boligen etter melding om brann, skriver Sunnmørsposten.

Vet du noe om dette eller har du bilder av brannen? Kontakt VG her







- Vi hørte noen rope at huset brant, og jeg og ektemannen min hoppet raskt ut av sengen. JEg ropte til barna at de måtte våkne og komme seg ut av huset med en gang. Barna stod der i pysj og uten sko. Det var veldig kaldt, men heldigvis ble ingen skadet, sier Masoumeh Abbasi til NRK.

To flyktningfamilier

Politiet fikk melding om brannen klokken 03.17. Alle de 12 personene som bor i boligen kom seg i trygghet, men tomannsboligen fikk store skader.

– Det er to flyktningfamilier som bor der. Den ene kommer fra Somalia og den andre kommer fra Afghanistan. Totalt bor det ti barn i boligen, hvor noen av dem er ungdommer. De har bodd der i ganske mange år. Den ene familien har bodd der i fire år. De er så vidt jeg vet godt integrerte familier, sier ordfører Knut Erik Engh (Frp) til VG.

– Hvordan reagerer du på nyhetene om enda en brann i boligen?

– Det er klart at enhver brann som er påsatt er alvorlig, enten det er det ene eller andre som bor der. Men slik jeg oppfatter politiet er det ikke noen spesiell mistanke knyttet til at det er en flyktningbolig, sier Frp-ordføreren.

Ingen holdepunkter for hatkriminalitet

De siste ukene har det vært en rekke brann-angrep mot asylmottak i Sverige, men politiet på Sunnmøre sier de ikke har noen grunn til å tro at brannen på Ulsteinvik er knyttet til dette.

Anders Giæver kommenterer: Trykkokeren Sverige

– Vår konklusjon om at brannen var påsatt bygger på de kriminaltekniske undersøkelsene. Vi ønsker ikke å gå ut med flere detaljer om sak, men vil understreke at det ikke er funnet holdepunkter for at det er snakk om hatkriminalitet, sier Grete Hjelle ifølge pressemeldingen.

Klokken 5.30 opplyste 110-sentralen at den var slukket.

Nordmann tilstod ildpåsettelse

Da det samme huset brant for tre uker siden pågrep politiet en mann i forbindelse med brannen. Mannen sitter fengslet og har tilstått denne brannen.

Advokat Torgeir Langva var forsvarer for den etnisk norske mannen som nå har tilstått å ha tent på det samme huset for tre uker siden.

Mannen har sittet i varetekt etter at han ble pågrepet av politiet for tre uker siden.

– Min klient har erkjent skadeverk på denne boligen. Han hadde ikke noe motiv for å gjøre det, og det var helt tilfeldig at han tente på dette huset da. Fra min klients side hadde dette ingenting med noe hatkriminalitet å gjøre, sier Langva til VG.

Publisert: 25.10.15 kl. 15:01 Oppdatert: 25.10.15 kl. 19:30

Les også

Mer om Flyktningkrisen i Europa